1540 októberében Ferdinánd Révay Ferencet és Thurzó Eleket küldte követségbe Izabellához a korona átadásának ügyében. Miután a tárgyalások kudarcba fulladtak, az osztrák főherceg a fegyveres megoldást választotta. Csapatai Leonhard von Vels vezetésével október–november során elfoglalták Vácot, Visegrádot, Tatát, Székesfehérvárt és Pestet, Budát pedig Wilhelm von Roggendorf ostrom alá vette.